Úrad vlády  SR	Na rokovanie vlády SR
Sekcia hospodárskej politiky	dňa  25.9.2002
	k číslu: 6819/2002
		k bodu: 14

S t a n o v i s k o

k Návrhu na realizáciu výdavkov rozpočtovej kapitoly NKÚ SR vo výške 3 861 tis. Sk z titulu dosiahnutých vyšších príjmov v súlade s §13 ods.1c zákona NR SR č.303/1995 Z.z. o rozpočtových pravidlách v znení neskorších predpisov
____________________________________________________________________

	I.

Materiál predkladá minister financií SR v súlade s uznesením vlády SR č. 445        z  25. apríla 2002. Obsahuje návrh uznesenia, dôvodovú správu, návrh komuniké.

Navrhuje sa, aby vláda súhlasila so zvýšením limitu výdavkov schválených v štátnom rozpočte na rok 2002 pre kapitolu NKÚ SR o 3861 tis. Sk, z toho kapitálových výdavkov o 2896 tis. Sk, bežných výdavkov o 965 tis. Sk.

		II.

Medzirezortné pripomienkové konanie k návrhu sa neuskutočnilo.  

		III. 

Prostriedky, o ktoré sa navrhuje zvýšiť limit výdavkov kapitoly NKÚ SR, získal Úrad z predaja projektovej dokumentácie a pozemku po svojom rozhodnutí nerealizovať plánovaný projekt výstavby novej administratívnej budovy.  Počíta sa s ich využitím na zabezpečenie zvýšených nárokov na výkon kontroly v roku 2002, vyplývajúcich z rozšírených kompetencií a povinností Úradu a na obstaranie a technické zhodnotenie hmotného majetku Úradu.  

K predloženému návrhu nemáme vecné pripomienky a odporúčame ho schváliť. 

Bratislava  23. 9. 2002